nahid-hub/BLUGE-bengali-wikipedia-section-title-prediction huggingface dataset:
কলকাতার উপকণ্ঠে উত্তর চব্বিশ পরগনা জেলার বিধাননগরে অবস্থিত যুবভারতী ক্রীড়াঙ্গন একটি বহুমুখী স্টেডিয়াম। এটি বিশ্বে দ্বিতীয় বৃহত্তম এবং ভারতে বৃহত্তম নন-অটো রেসিং স্টেডিয়াম। বর্তমানে এটি প্রধানত ফুটবল খেলার জন্য ব্যবহৃত হয়। ১৯৮৪ সালে নির্মিত তিনটি টায়ার যুক্ত এই স্টেডিয়ামে ১২০,০০০ দর্শকাসন রয়েছে।

এই স্টেডিয়ামে একটি অন্য ধরনের রানিং ট্যাক, ইলেকট্রনিক স্কোরবোর্ড, কৃত্রিম টার্ফ, ফ্লাডলাইটিং ব্যবস্থা, শীতাতপ নিয়ন্ত্রিত ভিআইপি রেস্ট রুম এবং মেডিক্যাল রুম ও ডোপিং কন্ট্রোল রুম সহ একটি কনফারেন্স হল আছে। এই স্টেডিয়ামের অন্যান্য বৈশিষ্ট্যগুলির মধ্যে অন্যতম হল একাধিক টিভি ক্যামেরার প্ল্যাটফর্ম সহ টিভি বক্স, প্রেস বক্স ও শীতাতপ নিয়ন্ত্রিত খেলোয়াড়দের চেঞ্জিং রুম।

আই-লিগে মোহনবাগানের ঘরের খেলাগুলি এই স্টেডিয়ামে অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. স্টেডিয়াম
titleB. বারাসত স্টেডিয়াম
titleC. যুবভারতী ক্রীড়াঙ্গন, বিধাননগর
titleD. মোহনবাগান মাঠ
উত্তর: titleC
সৈয়দ আশরাফুল ইসলাম ১৯৫২ সালের ১লা জানুয়ারি ময়মনসিংহে জন্মগ্রহণ করেন। তার পিতা বাংলাদেশের মুজিবনগর অস্থায়ী সরকারের ভারপ্রাপ্ত রাষ্ট্রপতি সৈয়দ নজরুল ইসলাম। আশরাফুল ১৯৭১ সালে বাংলাদেশের স্বাধীনতার যুদ্ধে মুক্তি বাহিনীর একজন সদস্য ছিলেন। তিনি ছাত্র জীবন থেকেই রাজনীতির সাথে জড়িত ছিলেন। বৃহত্তর ময়মনসিংহের ছাত্রলীগের সাধারণ সম্পাদক এবং কেন্দ্রীয় সহ-প্রচার সম্পাদক হিসাবে দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কর্ম ও রাজনৈতিক জীবন
titleC. অসুস্থতা ও মৃত্যু
titleD. ব্যক্তিগত জীবন
উত্তর: titleA
বিশ্ব দাবা চ্যাম্পিয়নশীপ বিশেষ করে উন্মুক্ত, প্রমিলা এবং জুনিয়র বা কনিষ্ঠদের জন্য দাবা চ্যাম্পিয়নশীপ, আঞ্চলিক চ্যাম্পিয়নশীপ এবং দাবা অলিম্পিয়াডের আয়োজনে তাদের সক্ষমতা প্রদর্শন করে আলোচিত হয়েছে। সংগঠনটি আন্তর্জাতিক অলিম্পিক কমিটি কর্তৃক স্বীকৃতি অর্জন করেছে। দাবা সংস্থাটিতে পরিচালনা পরিষদ রয়েছে এবং এটি বৈশ্বিক ও মহাদেশীয় পর্যায়ে দাবা প্রতিযোগিতার আয়োজন করে থাকে। এছাড়াও, ফিদে কর্তৃক আরোপিত নিয়ম-কানুন এবং প্রবিধান অন্যান্য শীর্ষ পর্যায়ের প্রতিযোগিতায় প্রয়োগ হচ্ছে কি-না তা-ও পর্যবেক্ষণ করে।

এটি দাবা খেলার যাবতীয় নিয়ম-কানুন প্রবর্তন করে যা প্রতিটি খেলা হিসেবে বোর্ড এবং দাবার চালের প্রয়োগ করা হয়। এ নিয়ম-কানুন আন্তর্জাতিক প্রতিযোগিতায় প্রতিপালন করা হয়। আন্তর্জাতিক প্রতিযোগিতায় অনুসৃত নীতিমালা স্থানীয় প্রতিযোগিতায়ও অনুসরণ করা হয়। তবে স্থানীয় দাবা পরিচালনা পরিষদ ইচ্ছে করলে এ নিয়মের ব্যতয় ঘটিয়ে পরিবর্তন কিংবা পরিবর্ধন করতে পারেন।

সঠিক অনুচ্ছেদ শিরোনাম কোনটি?
titleA. অলিম্পিক কমিটি কর্তৃক স্বীকৃতি
titleB. প্রবর্তিত পুরস্কার
titleC. সাংগঠনিক সদস্য
titleD. ভূমিকা
উত্তর: titleD
ক্লাবটিতে প্রায়ই বিভিন্ন তারকা খ্যাতিসম্পন্ন ডিজেরা শো করতে আসেন যেমন, আদাম বেয়ের, লেন ফাকি, বেন ক্লক, নিনা ক্রাভিজ, মাকেও প্লেক্স, আন্থনি রোথার, এমেলিয়ে লেন্স, টেরেন্স ফিক্সমার এবং জোহাননেস হেইল। এই কারণে ক্লাবটিকে প্রায়ই বারঘাইন ক্লাবের সাথে তুলনা করা হয়। সকাল আটটা পর্যন্ত ক্লাবটিতে গান বাজনা চলতে থাকে। তবে টানা ৪৮ ঘণ্টাও গান বাজনা হয়।

সঠিক অনুচ্ছেদ শিরোনাম কোনটি?
titleA. ডিজে এবং সঙ্গীত
titleB. অন্যান্য সেবা
titleC. স্বীকৃতি
titleD. ধারনা
উত্তর: titleA
যদিও ৭ম শতকের মধ্যভাগে মধ্যপ্রাচ্য ও উত্তর আফ্রিকায় ইসলাম ছড়িয়ে পড়েছিল; তবুও ইসলামী কাঁচ ৮ম অথবা ৯ম শতক পর্যন্ত তেমন কোনো বিশেষ অভিব্যক্তি সৃষ্টি করতে পারে নি। যদিও ধর্ম এবং সামাজিক-রাজনৈতিক অবস্থার প্রচুর পরিবর্তন সাধিত হচ্ছিল, তবুও এর ফলে সাধারণ শ্রম শিল্পের জীননব্যবস্থায় তেমন কোনো পরিবর্তন সাধিত হয়নি। রোমান (লিভ্যান্ট এবং মিশর); সাসনিয়ান (পার্সিয়া এবং মেসোপটেমিয়া)র কাঁচ তৈরী শিল্প; শত বৎসর ধরে যেভাবে চলে আসছিল; সেভাবেই চলতে থাকলো। ভিন্ন ভিন্ন রাজ্যে যে সব প্রযুক্তি ও ভাবনা ছিল; তার সমন্বয় ও সংমিশ্রণে জন্ম হলো নতুন ভাবনা। যা শেষমেশ ইসলামী কাঁচ শিল্পের সূচনা করে। রোমান কাঁচ তৈরীর যে ঐতিহ্য ছিল তা ইসলামী সময়ে গুরুত্বপুর্ণ হয়ে দাঁড়ায়। সাসানিয়ান সাম্যজ্যের কৌশলী কাঁচ কাটা শিল্প এখানে সংযোজিত হয়। যা পূর্বে পার্সিয়া এবং মেসোপটেমিয়াতে হস্তখোদাই শিল্প হিসেবে ক্রমবিকাশিত হয়েছিল । লিভ্যান্টে কাঁচ তৈরীর জন্য যে চুল্লি প্রযুক্তি ব্যাবহৃত হত তা ১০ম ও ১১ শতকে পূর্ব ইসলামী কালেও ব্যবহার করা হত।

সঠিক অনুচ্ছেদ শিরোনাম কোনটি?
titleA. ইসলামি কাঁচের প্রাথমিক যুগ: ৭ম শতকের মধ্যভাগ থেকে ১২ শতকের শেষভাগ
titleB. রোমান এবং সাসানিয়ান প্রভাব
titleC. ইসলামি কাঁচের গুরুত্ব
titleD. প্রযুক্তিগত পরিবর্তন
উত্তর: titleB
ক্রমবর্ধমান রাজনৈতিক ও অর্থনৈতিক ভূমিকা, শহরের সঙ্গে মিলিত তার আন্তর্জাতিক সম্পর্ক, সেইসাথে ব্যাপক ইন্টারনেট এবং সামাজিক নেটওয়ার্ক অনুপ্রবেশ, করেছেন, কিয়েভ, সবচেয়ে প্রো-পশ্চিম এবং প্রো-গণতন্ত্র অঞ্চলের ইউক্রেন; (তাই বলা হয়) , জাতীয় গণতান্ত্রিক দলগুলোর সমর্থনে কঠিন ইন্টিগ্রেশন সঙ্গে, ইউরোপীয় ইউনিয়ন পাবেন সবচেয়ে ভোটের সময় নির্বাচন কিয়েভ. একটি জরিপ দ্বারা পরিচালিত কিয়েভ আন্তর্জাতিক ইনস্টিটিউট, সমাজবিজ্ঞান প্রথম অর্ধেক ফেব্রুয়ারি, 2014, 5.3% যারা ভোট কিয়েভ মধ্যে বিশ্বাস "ইউক্রেন ও রাশিয়া ঐক্যবদ্ধ করতে হবে একটি একক রাষ্ট্র", দেশব্যাপী এই শতাংশ ছিল 12.5.

সঠিক অনুচ্ছেদ শিরোনাম কোনটি?
titleA. রাজনীতি
titleB. ইহুদি সম্প্রদায়
titleC. জনমিতি
titleD. কিয়েভের যমজ শহরের তালিকা
উত্তর: titleA
কোরিয়ায় শাসনাধীন রাজ্যগুলো দ্বারা জাপানে ৬ষ্ঠ শতাব্দিতে বৌদ্ধ ধর্মের প্রচার শুরু হয়। চৈনিক বৌদ্ধ ভিক্ষু জিয়ানঝেন-এর হাত ধরেই বৌদ্ধ ধর্মের বিনয়-সূত্র জাপানে ৭৫৪ খৃষ্টাব্দে প্রচারিত হয়। ৯ম শতাব্দিতে জাপানি বৌদ্ধ সন্ন্যাসী সাইচো ও কুকাই সফল উত্তর-সূরী হিসেবে জাপানে বৌদ্ধ ধর্মের ভিত্তি শক্ত করে তোলেন।

ভৌগলিকভাবে রেশম পথের সমাপ্তি এবং ভারতীয় উপমহাদেশ, মধ্য এশিয়া ও চীনে বৌদ্ধ ধর্ম অবদমিত হলেও জাপান কিন্তু বৌদ্ধ ধর্মের ঐতিহ্য একদম শুরু থেকেই সংরক্ষিত করতে পেরেছিল।

আসুকা যুগে (৫২৮ - ৭৯৪ খৃষ্টাব্দ) যুবরাজ শতোকু তাইশির আমলে বৌদ্ধ ধর্ম জাপানে জাতীয় ধর্মের মর্যাদা পেয়েছিল। ৭১০ খৃষ্টাব্দের দিকে জাপানের নারা শহরে অনেকগুলো মন্দির ও মঠ নির্মিত হয় যেখানে উল্লেখযোগ্য হলো পাঁচ-তলা বিশিষ্ট বৌদ্ধ মন্দির ও হোরয়ু-জি এবং কোফুকু-জি মন্দিরের স্বর্ণালি হল। রাষ্ট্রীয় পৃষ্ঠপোষকতায় সেই সময় অগণিত চিত্রকর্ম ও ভাষ্কর্য নির্মিত হয়েছিল। আর এই বৌদ্ধ শিল্পকলাগুলো মূলত ৮ম থেকে ১৩শ শতাব্দির মধ্যে নারা যুগ (৭১০-৭৯৪), হেইআন যুগ (৭৯৪-১১৮৫) ও কামাকুরা যুগ (১১৮৫-১৩৩৩) সময়কালীন সৃষ্টি হয়েছিল।

কামাকুরা যুগে, বৌদ্ধ ধর্ম রাজকীয় স্তর থেকে জনসাধারণের মাঝে আনার জন্য প্রয়াস গ্রহণ করা হয়। সেই সময়কার চিরাচরিত বৌদ্ধ ধর্ম মূলত দেশ রক্ষা, খারাপ আত্মা বা অশুভ শক্তি থেকে রাজ-পরিবারের মানুষদের রক্ষা করা এবং সমাজের উচ্চ-শ্রেণীর মানুষ, রাজ-পরিবারের সদস্য ও সন্ন্যাসীদের আত্মার মুক্তির মধ্যেই এর কর্মকান্ড সীমাবদ্ধ ছিল। এছাড়াও জাপানে সেই সময় জাপানী ভিক্ষু হোনেন কর্তৃক পূণ্য ভূমি বৌদ্ধ শাখার আরেক উপশাখা জোডো শু এবং আরেক জাপানী ভিক্ষু শিনরান কর্তৃক পূণ্য-ভূমি বৌদ্ধ মতবাদের আরেকটি উপশাখা জোডো শিনশু এর উত্থান ঘটে। হোনেন ও তাঁর শিষ্যরা পাপী ব্যক্তি, সাধারণ নর-নারী, এমনকি পিতৃ-মাতৃ হত্যাকারিদের মুক্তির জন্য ধর্মীয় আচার-অনুষ্ঠানের পরিচালনা করতেন। আর অন্যদিকে ভিক্ষু শিনরান মূলত অমিতাভ বৌদ্ধের পূজা-অর্চনায় সাধারণ মানুষদের প্ররোচনা করতেন। শিনরান ভিক্ষু এমনকি নিজে বিয়ে করার মাধ্যমে বৌদ্ধ সন্ন্যসাসীদের বিয়ে প্রথা চালু করেছিলেন যা ছিল বৌদ্ধ ধর্মের ইতিহাসে প্রথম এবং চিরাচরিত বৌদ্ধ সমাজে এটিকে ট্যাবু (নিষিদ্ধ বিষয়) হিসেবেই দেখা হতো।

কামাকুরা শাসনামলে আরো একটি বড় পদক্ষেপ ঘটেছিল জেন বৌদ্ধমতবাদ এর আবির্ভাবের মাধ্যমে যা জাপানা বৌদ্ধ সন্ন্যাসী দোগেন এবং এইসাই চীন ভ্রমণ শেষে নিজ দেশ জাপানে ফিরে আসার পর প্রবর্তন করেছিল। জেন বৌদ্ধমতবাদ হচ্ছে উচ্চতর দার্শনিকতাসম্পন্ন সরল শব্দ দ্বারা গঠিত গভীর চিন্তা-ভাবনাসম্পন্ন একটি মতবাদ। কিন্তু শিল্পকলার ইতিহাসে এই মতবাদকে শুধু ইংক ওয়াশ ও এন্সো এর মতো নিছক পেইন্টিং এবং হাইকু'র মতো ছোট কবিতায় হিসেবে তুলে ধরা হয়েছে। এছাড়াও জেন মতবাদের সত্যানু-সন্ধানের বৈশিষ্ট্য জাপানী সমাজে চানোয়ু বা জাপানী চা উৎসব এবং ইকেবানা বা ফুলের সমারোহ আয়োজনের মতো অনুষ্ঠান উপহার দেয়। এছাড়া আধ্যাত্মিক ও নান্দনিক উপায়ে জাপানী সমাজের মানুষদের দৈনন্দিন জীবনে অংশ হয়ে উঠার পাশাপাশি জেন বৌদ্ধ মতবাদ সামরিক কলা-কৌশল তথা মার্শাল আর্ট এরও উদ্ভাবন ঘটায়।

বৌদ্ধ ধর্ম জাপানে এখনও উজ্জীবিত রয়েছে। প্রায় ৮০,০০০ বৌদ্ধ মন্দির জাপানে এখনও সংরক্ষিত আছে এবং প্রয়োজনে পুনঃস্থাপিত হচ্ছে।

সঠিক অনুচ্ছেদ শিরোনাম কোনটি?
titleA. মহাযানের উত্থান (খৃষ্টপূর্ব ১ম শতাব্দি - খৃষ্ট-পরবর্তী ২য় শতাব্দি)
titleB. বজ্রযান শাখার উত্থান (৫ম শতাব্দি)
titleC. দক্ষিণ-পূর্ব এশিয়া
titleD. জাপান
উত্তর: titleD
খান জাহানের সমাধি থেকে প্রায় ৫ কিলোমিটার উত্তরে "কাড়াপাড়া" ইউনিয়নের "সাবেকডাঙ্গা" গ্রামে অবস্থিত এই পূরাকীর্তিটি। ষাট গম্বুজ মসজিদ থেকে যা ৬ কিলোমিটারের কাছাকাছি। এটি পঞ্চদশ শতাব্দীর মাঝামাঝিতে তৈরি করা বলে প্রমাণ পাওয়া যায়। ধারনা করা হয় এটি হযরত খান জাহান আলী'র সময়ের অল্পকিছু পরে স্থাপিত। তবে প্রচলিত জনশ্রুতি মতে, এটি হযরত খান জাহান আলী'র ইবাদতঘর বা নামাজঘর। 

সঠিক অনুচ্ছেদ শিরোনাম কোনটি?
titleA. অবস্থান ও সময়কাল
titleB. সংরক্ষণ
titleC. গঠনশৈলী
titleD. বিতর্ক
উত্তর: titleA
গণেশ পুরাণ অনুযায়ী, গণেশ ময়ুরেশ্বর () হিসেবে পৃথিবীতে আসেন। তার বাহু ছয়টি এবং গাত্রবর্ণ সাদা। তার বাহন ময়ুর। শয়তান সিন্ধুকে বধের উদ্দেশ্যে ত্রেতা যুগে শিব এবং পার্বতীর ঘরে তিনি জন্মেছিলেন।

সিন্ধু ছিল মিথিলার রাজা চক্রপাণি ও তার স্ত্রী উগ্রার ছেলে। উগ্রা সৌরমন্ত্রের শক্তিতে গর্ভবতী হন কিন্তু ভ্রুণ থেকে বিকিরিত অত্যধিক তাপ সহ্য করতে না পেরে তাকে সমুদ্রে ফেলে দেন। শীঘ্রই, পরিত্যাক্ত ভ্রুণ থেকে একটি পুত্র সন্তানের জন্ম হয় এবং সমুদ্র তাকে তার শোকার্ত বাবার কাছে ফিরিয়ে দেয়, যিনি তার নাম রাখেন সিন্ধু-অর্থাৎ সমুদ্র।
পার্বতী লেনয়াড্রিতে (আরেকটি অষ্টবিনায়ক অঞ্চল, যেখানে পার্বতীর পুত্র হিসাবে গণেশের পূজা করা হয়) বার বছর "সমগ্র মহাবিশ্বের ধারক" গণেশের কঠোর ধ্যানে মগ্ন হন। তার প্রায়শ্চিত্তে সন্তুষ্ট হয়ে, গণেশ তাকে বরদান করেন যে তিনি তার পুত্র হিসাবে জন্ম নিবেন। যথাসময়ে লেনয়াড্রিতে পার্বতীর গর্ভে গণেশের জন্ম হয় এবং শিব তার নাম রাখেন গণেশ। একদা ছোট্ট গণেশ একটি আমগাছ থেকে একটি ডিম পেড়ে আনেন,যা থেকে একটি ময়ূর বের হয়। গণেশ ময়ূরটিতে চড়েন এবং ময়ুরেশ্বর নামধারণ করেন।

সূর্য-দেবতা বর স্বরুপ সিন্ধুকে সর্বদাপূর্ণ অমৃতের (জীবনদায়ী পানীয়) পাত্র দেন। অসুরকে সাবধান করা হয় যে যতক্ষণ পাত্রটি অক্ষত থাকবে ততক্ষণ সে অমৃত পান করতে পারবে।তাই পাত্রটি রক্ষার জন্য সে এটি গিলে ফেলে।সিন্ধু ত্রিভুবনে ত্রাশ সৃষ্টি করে,ফলে ভগবান গণেশের কাছে সাহায্য চায়।গণেশ সিন্ধুর সেনাদলকে পরাজিত করে,তার সেনাপতি কামালাসুরকে তিন খন্ড করে এবং সিন্ধুর দেহ ফেড়ে অমৃতের পাত্র খালি করে শয়তানকে বধ করে।বর্নিত আছে স্রষ্ঠা-ভগবান ব্রক্ষা মোরগাও মন্দির নির্মাণ করেন এবং সিদ্ধি ও বুদ্ধিকে গণেশের সাথে বিয়ে দেন। রক্তমাংসের দেহধারণের শেষে, তার ছোট ভাই স্কান্দাকে (সাধারণত যার সাথে ময়ূর বাহন সংশ্লিষ্ট) তার বাহন ময়ূর দান করে, গণেশ তার স্বর্গীয় আবাসে ফিরে যান।

ময়ূরে (সংস্কৃততে "ময়ূরা", মারাঠিতে "মোরা") চড়ার কারণে গণেশ ময়ূরেশ্বর বা মোরেশ্বর ("ময়ূরদের প্রভূ") নামে পরিচিত। আরেকটি কিংবদন্তী মতে এই স্থানটি ময়ূর অধ্যুষিত ছিল যা থেকে গ্রামটির মারাঠি নাম মোরগাঁও ("ময়ূরের গ্রাম") এবং প্রধান দেবতার নাম মোরেশ্বর দেওয়া হয়।

একটি গণপাতক কিংবদন্তি স্মরণ করিয়ে দেয় কিভাবে স্রষ্টা-দেবতা ব্রহ্মা, রক্ষাকারী দেবতা বিষ্ণু এবং ধ্বংসের দেবতা শিব, স্বর্গীয় মাতা দেবী, সূর্য-দেবতা সূর্য তাদের স্রষ্টা সম্বন্ধে এবং নিজেদের অস্তিত্বের উদ্দেশ্য জানতে মোরগাঁওয়ে ধ্যানে মগ্ন হন। গণেশ ওমকারা শিখারুপে তাদের সামনে আবির্ভূত হন এবং তাদের আশীর্বাদ করেন। আরেকটি লোককাহিনিতে আছে ব্রহ্মা যখন তার ছেলে কামকে (বাসনা) সৃষ্টি করেন, তখন তিনি নিজে কামনার স্বীকার হন এবং নিজ কন্যা সরস্বতিকে (বিদ্যার দেবী) কামনা করেন। সকল দেবতার মিনতিপূর্ন আহ্বানে পবিত্র তূর্যতীর্থ নদী আবির্ভূত হয় এবং অজাচারের পাপ মুছার জন্য নদীর পানিতে গোসল করেন। ব্রহ্মা তারপর পানির পাত্রে নদীর পানি বহন করে, গণেশার উপাসনা করার জন্য মোরগাঁওয়ে আসেন।গণেশার মন্দিরে প্রবেশের পর ব্রহ্মা হোচট খান এবং পাত্র থেকে পানি পড়ে যায়। ব্রহ্মা পানি কুড়িয়ে তোলার চেষ্টা করলে সেই পানি পবিত্র কার্যনদীতে পরিণীত হয়, যা আজও মোরগাঁওয়ে বহমান।

সঠিক অনুচ্ছেদ শিরোনাম কোনটি?
titleA. পূজা এবং উৎসবসমূহ
titleB. ধর্মীয় তাৎপর্য
titleC. নির্মাণশৈলী
titleD. কিংবদন্তি
উত্তর: titleD
সাউথ কল থেকে বাকি শেরপারা ক্লান্তিজনিত কারণে নেমে গেলে একদিনের খাবার, একটি তাঁবু ও চারটি অক্সিজেন সিলিন্ডার নিয়ে সাউথ কল থেকে ল্যাম্বার্ট, ফ্লোরি, আউবার্ট, তেনজিং নোরগে শীর্ষের দিকে আরোহণ শুরু করেন। বরফের ঢাল পার হয়ে দক্ষিণ-পূর্ব শৈলশিরা ধরে উঠে প্রায় সাড়ে সাতাশ হাজার ফুট উচ্চতায় শিবির স্থাপন করা হলে ফ্লোরি ও আউবার্ট নেমে যান। পরের দিন ল্যাম্বার্ট ও তেনজিং ২৮,২৫০ ফুট উচ্চতা অব্দি পৌঁছে নেমে আসার সিদ্ধান্ত নেন।

সঠিক অনুচ্ছেদ শিরোনাম কোনটি?
titleA. ব্যর্থ শীর্ষাভিযান
titleB. সাউথ কলে প্রবেশ
titleC. দ্বিতীয় প্রচেষ্টা
titleD. থায়াংবোচে থেকে খুম্বু হিমবাহ
উত্তর: titleA
অনেক তথ্য ভান্ডার হয় শাস্তিমূলক ভান্ডার যেমন একটি নির্দিষ্ট গবেষণা শৃঙ্খলা নিবদ্ধ যুক্তরাজ্য ডেটা পরিষেবা যা সামাজিক, অর্থনৈতিক ও মানবিক উপাত্তের একটি বিশ্বস্ত ডিজিটাল তথ্য ভান্ডার। গবেষকরা তাদের উপাত্ত আপলোড করার জন্য নিখরচায় থাকতে পারে বা ডেটা হোস্ট করার জন্য এককালীন বা চলমান ফি নিতে পারে। এই ভান্ডার অনুসন্ধান এবং ব্রাউজিং হোস্ট উপাত্তসেটের জন্য সর্বজনীনভাবে প্রবেশযোগ্য ওয়েব ইন্টারফেস প্রয়োজন৷

সঠিক অনুচ্ছেদ শিরোনাম কোনটি?
titleA. তথ্য সংগ্রহস্থল
titleB. পরিপূরক উপাদান হিসাবে উপাত্ত ফাইল
titleC. তথ্য প্রকাশের জন্য পদ্ধতি
titleD. তথ্য কাগজপত্র
উত্তর: titleA
ব্রিটিশ শাসনামলের আনুমানিক ১৯৪৩ সালে প্রথম বাউরিয়া গ্রাম নিয়ে বাউরিয়া ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্টের পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন খান বাহাদুর খবিরুল হক। তারপর পর্যায়ক্রমে মোস্তানছের বিল্লাহ প্রেসিডেন্ট এর দায়িত্ব পালন করেন। তিনিই মুক্তিযুদ্ধ চলাকালীন সময়ে অত্র ইউনিয়নের চেয়ারম্যান ছিলেন। ১৯৭১ সালে বাংলাদেশ স্বাধীন হবার পর পরবর্তী সময়ে দলিল আহমদ ইউনিয়ন পরিষদ চেয়ারম্যানের দায়িত্ব পালন করেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক ইত নামে আলাদা ইউনিয়ন গঠন করেন। বর্তমানে ১১টি ছোট বড় গ্রাম মিলিয়েই বাউরিয়া ইউনিয়ন পরিষদ। ঐ সময়ে গরুর গাড়ি ছিল বাউরিয়া ইউনিয়নের একমাত্র যোগাযোগ স্থাপনকারী বাহন।

সঠিক অনুচ্ছেদ শিরোনাম কোনটি?
titleA. আয়তন
titleB. অবস্থান ও সীমানা
titleC. প্রশাসনিক কাঠামো
titleD. ইতিহাস
উত্তর: titleD
কাশফুল মূলত ছন গোত্রীয় এক ধরনের ঘাস। নদীর ধার, জলাভূমি, চরাঞ্চল, শুকনো রুক্ষ এলাকা, পাহাড় কিংবা গ্রামের কোনো উঁচু জায়গায় কাশের ঝাড় বেড়ে ওঠে। তবে নদীর তীরেই এদের বেশি জন্মাতে দেখা যায়। এর কারণ হল নদীর তীরে পলিমাটির আস্তর থাকে এবং এই মাটিতে কাশের মূল সহজে সম্প্রসারিত হতে পারে। শরত ঋতুতে সাদা ধবধবে কাশফুল ফোঁটে। বাংলাদেশের সব অঞ্চলেই কাশফুল দেখতে পাওয়া যায়। কাশফুল পালকের মতো নরম এবং রঙ ধবদবে সাদা। গাছটির চিরল পাতার দুই পাশ খুবই ধারালো।

সঠিক অনুচ্ছেদ শিরোনাম কোনটি?
titleA. ব্যবহার
titleB. অন্যান্য তথ্য
titleC. সাহিত্য মাধ্যমে
titleD. বর্ণনা
উত্তর: titleD
‘"দ্য স্পিরিট অব লজ"’ বইয়ের দ্বিতীয় খন্ডের দ্বিতীয় অধ্যায়ে মন্টেসকিউই বলেছেন যে প্রজাতন্ত্র অথবা গণতন্ত্র যে কোনো ক্ষেত্রের ভোটেই হয় দেশের প্রশাসক হও অথবা প্রশাসনের অধীনে থাকো —এই দুটি অবস্থার মধ্যেই পর্যায়ক্রমে ভোটারদের থাকতে হয়। নিজেদের দেশে কোন সরকার আসবে তা বাছাই করার ‘মালিক’বা ‘মাস্টার’ হিসেবে কাজ করে ভোটাররাই, ভোট দিয়ে একটি সার্বভৌম (অথবা শাসক) ব্যবস্থাকে চালু রাখে জনসাধারণই।

সঠিক অনুচ্ছেদ শিরোনাম কোনটি?
titleA. চারিত্রিক বৈশিষ্ট্যগুলি
titleB. নির্বাচন প্রক্রিয়ার সমস্যাসমূহ
titleC. কার্যকারিতাসমূহ
titleD. ভাবাদর্শ
উত্তর: titleD
চলচ্চিত্র ও টেলিভিশন সম্প্রচার বিষয়ে কারিগরি প্রশিক্ষণ প্রদান; সেমিনার, সম্পোজিয়াম, ওয়ার্কশপ আয়োজন করা; সংশ্লিষ্টদের সম্মাননা প্রদান; ডিপ্লোমা, স্নাতক ডিগ্রি প্রদান এবং এ সংক্রান্ত গবেষণা করার জন্য বাংলাদেশ জাতীয় সংসদে ২০১৩ সালের ২৩ নং আইন হিসাবে ‘‘বাংলাদেশ চলচ্চিত্র টেলিভিশন ইনস্টিটিউট আইন, ২০১৩’’ পাশ হয় যা ২০ জুন ২০১৩ তারিখের বাংলাদেশ গেজেটে প্রকাশিত হয় এবং তথ্য মন্ত্রণালয়ের প্রজ্ঞাপন অনুযায়ী ০১ নভেম্বর ২০১৩ তারিখ থেকে কার্যকর বলে গন্য করা হয়। আইনটির কতিপয় ধারা সংশোধন করে সংশোধিত আইনটি ২০১৯ সালের ১১ জুলাই সংসদে পাস হয় ‘বাংলাদেশ চলচ্চিত্র ও টেলিভিশন ইনস্টিটিউট (সংশোধন) বিল-২০১৯’ শিরোনামে।

সঠিক অনুচ্ছেদ শিরোনাম কোনটি?
titleA. লক্ষ্য ও উদ্দেশ্য
titleB. ইতিহাস
titleC. অবস্থান
titleD. কার্যক্রম
উত্তর: titleB
সিয়োন প্রত্যাবর্তনের সাথে যুক্ত হয়ে তাদের আন্দোলনের নামটি তৈরি করতে ইতিমধ্যে আরও একটি ধর্মীয় শব্দ, জিয়োন (জেরুজালেম) ব্যবহার করেছে। বিংশ শতাব্দীর শুরুতে জায়নবাদের ধর্মনিরপেক্ষ ইহুদি রাজনৈতিক আন্দোলনের জন্য এই শব্দটি উপযুক্ত বলে বিবেচিত হয়েছিল; এটি উসমানীয় সাম্রাজ্য দ্বারা নিয়ন্ত্রিত অঞ্চলে তাদের প্রস্তাবিত জাতীয় জন্মভূমি উল্লেখ করতে ব্যবহৃত হত। যেমনটি বলা হয়েছে যে, "জায়নিজমের লক্ষ্য হ'ল ইহুদি জনগণের জন্য ফিলিস্তিনে আইন দ্বারা সুরক্ষিত একটি বাড়ি তৈরি করা।" " ইস্রায়েল ভূমি "এর জন্য পৃথক ভৌগলিক এবং রাজনৈতিক সংজ্ঞা পরবর্তীকালে তাদের জাতীয়তাবাদী সংগ্রামের সময় প্রতিযোগী জায়নবাদী মতাদর্শগুলির মধ্যে বিকশিত হয়েছিল। এই পার্থক্যগুলি ধারণার গুরুত্ব এবং তার ভূমির সাথে পাশাপাশি ইস্রায়েল রাষ্ট্রের আন্তর্জাতিকভাবে স্বীকৃত সীমানা এবং ইহুদি রাষ্ট্রের সুরক্ষিত ও গণতান্ত্রিক অস্তিত্বের সাথে সম্পর্কিত। অনেক বর্তমান সরকার, রাজনীতিবিদ এবং ভাষ্যকাররা এই পার্থক্যগুলি নিয়ে প্রশ্ন তোলেন।

সঠিক অনুচ্ছেদ শিরোনাম কোনটি?
titleA. ব্যুৎপত্তি এবং বাইবেলের মূলগুলি
titleB. ইস্রায়েলি সময়কাল
titleC. খ্রিস্টানদের বিশ্বাস
titleD. অটোমান যুগ
উত্তর: titleD
আওরঙ্গজেব তার পূর্বপুরুষদের মত এই অটোমান সাম্রাজ্যের খিলাফাতের দাবি অস্বীকার করতেন। 
তিনি মাঝে মাঝে অটোমান সাম্রাজ্যের শত্রুদের সাহায্য করেছিলেন, অটোমান সাম্রাজ্যের বিরুদ্ধে বিদ্রোহী বসরার গভর্নরকে তিনি ভারতে আশ্রয় দিয়েছিলেন। এবং মুঘল প্রশাসনে তাদের পরিবারকে অতি উচ্চ পদ দান করেছিলেন। আরঙ্গজেব অটোমান সম্রাট সুলতান দ্বিতীয় সুলায়মানের বন্ধুত্বের প্রস্তাব কেও অগ্রাহ্য করেছিলেন। সুলাইমান আওরঙ্গজেব কে খ্রিস্টানদের বিরুদ্ধে অংশ নিতে অনুরোধ করেছিলেন। 

সঠিক অনুচ্ছেদ শিরোনাম কোনটি?
titleA. সম্পূর্ণ শাহী উপাধি
titleB. অটোমানদের সাথে সম্পর্ক
titleC. শিখ বিরোধিতা
titleD. উজবেকিস্তানের সাথে সম্পর্ক
উত্তর: titleB
১৯৯০-এর দশকের শুরুতে গুজরাটি ধারাবাহিক জ্যোতির মাধ্যমে নতুন জীবনের সূত্রপাত ঘটে তার। আক্রুতি নামের প্রোডাকশন কোম্পানি প্রতিষ্ঠা করেন। সেখান থেকে পলাশ কে ফুল, বাজে পায়েল, কোরা কাগজ ও কমেডি ডাল মে কালা নির্মাণ করেন। ১৯৯৪ থেকে ২০০০ পর্যন্ত সিনে আর্টিস্টেস সংস্থার সভাপতি ছিলেন তিনি। ভারতের চলচ্চিত্র সনদ নিয়ন্ত্রণ সংস্থার প্রথম মহিলা সভাপতিরও দায়িত্বে ছিলেন তিনি। এ পদে তিনি ১৯৯৮ থেকে ২০০১ মেয়াদে দায়িত্বে থাকলেও এরজন্য তিনি কোন অর্থ দাবী করেননি। কিন্তু কিছু চলচ্চিত্রে নিষেধাজ্ঞা প্রদান করে বিতর্কের সূত্রপাত ঘটান। তন্মধ্যে শেখর কাপুরের এলিজাবেথ চলচ্চিত্রটির ছাড়পত্র দেননি। পরবর্তীতে সিনে ও টেলিভিশন আর্টিস্ট সংস্থার (সিনতা) কোষাধ্যক্ষ মনোনীত হন। এরপর এ সংস্থার অন্যতম কর্মকর্তা হিসেবে নির্বাচিত হন।

সঠিক অনুচ্ছেদ শিরোনাম কোনটি?
titleA. সম্মাননা
titleB. অভিনয় জীবন
titleC. প্রারম্ভিক জীবন
titleD. অন্যান্য দায়িত্ব
উত্তর: titleD
১৯৩২-৩৩ মৌসুমে সফরকারী ইংল্যান্ডের ভূমিকায় ব্যাপক বিতর্কের সূত্রপাত ঘটে। ডগলাস জারদিনের নেতৃত্বাধীন সফরকারী দল অস্ট্রেলিয়ার শক্তিশালী ব্যাটিং লাইন-আপ ধ্বংসকল্পে পূর্ব-পরিকল্পনামাফিক শরীরের ঊর্ধ্বাংশ ও মাথা লক্ষ্য করে বোলিং করে যা ‘বডিলাইন কৌশল’ নামে পরবর্তীকালে পরিচিতি পায়। অস্ট্রেলীয় জনগণ ও ক্রিকেট সম্প্রদায় এ কৌশল অবলম্বনকে নিন্দা জানাতে থাকলেও উডফুল তা জনসমক্ষে প্রকাশ করতে অপারগতা প্রকাশ করেন। প্রথম টেস্টে অস্ট্রেলিয়া শোচনীয়ভাবে পরাজিত হয়। পরের খেলা শুরুর পূর্ব পর্যন্ত তাকে অধিনায়কত্ব প্রদানের কথা অস্ট্রেলিয়ান বোর্ড অব কন্ট্রোল প্রকাশ করেনি। অ্যাডিলেড ওভালের তৃতীয় টেস্টে এ বিতর্ক তুঙ্গে পৌঁছে। বুকে আঘাত লেগে পড়ে গেলে দাঙ্গা বেঁধে যায়। উডফুল আউট হলে ইংরেজ ম্যানেজার প্লাম ওয়ার্নার ব্যক্তিগতভাবে তাকে সমবেদনা জানাতে যান। এর প্রত্যুত্তরে উডফুল জানান যে, 
তার এ মন্তব্য গণমাধ্যমে ফাঁস হয়ে গেলে ক্ষোভ বিস্ফোরিত হয়। তৃতীয় টেস্ট চলাকালে দলীয় সঙ্গী বার্ট ওল্ডফিল্ডের মাথার খুলিতে আঘাত পেলে বডিলাইন ক্রীড়ার বিষয়ে অস্ট্রেলীয় বোর্ড আনুষ্ঠানিকভাবে ইংরেজ প্রশাসনের কাছে অভিযোগ করে। এরফলে বাণিজ্য বন্ধসহ সফর বাতিলের উদ্যোগ চলতে থাকে। ইংল্যান্ড ৪-১ ব্যবধানে জয়ী হলেও উডফুল সমর্থকদের কাছে সমর্থন পান। এ সিরিজে অস্ট্রেলীয় অধিনায়ক ২০ ঘণ্টাধিক ব্যাটিং করেন যা তার যে-কোন সঙ্গীদের তুলনায় বেশি। বডিলাইন সিরিজের পুণরাবৃত্তি ঘটবে না প্রতিশ্রুতি পেয়ে ১৯৩৪ সালে দলকে নিয়ে ইংল্যান্ড সফর করেন। সিরিজে ২-১ ব্যবধানে জয়ী হয় অস্ট্রেলিয়া দল। এরফলে একমাত্র অধিনায়ক হিসেবে দুইবার অ্যাশেজ পুণরুদ্ধার করতে পেরেছেন তিনি।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. অবসর
titleC. প্রারম্ভিক জীবন
titleD. বডিলাইন সিরিজ
উত্তর: titleD
সিরিয়ার ইসলাম ধর্মাবলম্বীদের মধ্যে দ্রুজদের সংখ্যা ৩য় সর্বোচ্চ যা মোট জনসংখ্যার ৩%। আস-শুয়ায়দা প্রদেশে দ্রুজদের সংখ্যা সবচেয়ে বেশি; এই প্রদেশের ছোট ছোট সব শহর, গ্রামকে বলা হয় জাবাল আল-দ্রুজ (দ্রুজদের পাহাড়)। এছাড়া কুনেত্রা প্রদেশ, ইদলিব প্রদেশ ও রিফ দিমাস্ক প্রদেশে অল্পসংখ্যক দ্রুজরা বসবাস করে।
সঠিক অনুচ্ছেদ শিরোনাম কোনটি?
titleA. সুন্নি
titleB. ইহুদী
titleC. দ্রুজ
titleD. খ্রিস্ট ধর্ম
উত্তর: titleC
কুরআনের বহু স্থানে তাজকিয়া শব্দটি ব্যবহৃত হয়েছে। সূরা বাকারার ১২৯ ও ১৫১ নং আয়াতে, সূরা আল-ইমরানের ৭৭ এবং ১৬৪ নং আয়াত, নিসার ৪৯ নং আয়াত, সূরা তওবার ১০৩ নং আয়াতে, ত্বাহার ৭৬ নং আয়াতে, নূরের ২১ নং আয়াতে, সুরা জুমআর ২ নং আয়াতে, সূরা আলার ১৪ নং আয়াতে, সূরা শামসের ৯নং আয়াতে, সূরা লাইলের ১৮ নং আয়াত সহ আরও বিভিন্ন সূরায় শব্দটি ব্যবহৃত হয়েছে।

সঠিক অনুচ্ছেদ শিরোনাম কোনটি?
titleA. অনুতপ্ত "নফস" ("নফস-আল-লাউয়ামা")
titleB. ধর্মীয় পান্ডুলিপিতে তাজকিয়া
titleC. শব্দতত্ত্ব
titleD. কুরআন
উত্তর: titleD
প্রায় ৪০০ বছর আগে এই জমিদার বাড়িটি জমিদার লক্ষ্মী নারায়ণ বৈষ্ণব প্রতিষ্ঠা করেন। তার আদি নিবাস ছিল ভারতের কলকাতায়। পরবর্তীতে তিনি লক্ষ্মীপুরে এসে এই জমিদারীর সূচনা করেন। তাই অনেকের কাছে এটি লক্ষ্মী নারায়ণ বৈষ্ণবের বাড়ি হিসেবেও পরিচিত। বর্তমানে দালাল বাজার জমিদার বাড়ি হিসেবে পরিচিতির কারণ হচ্ছে তার বংশধররা ব্রিটিশ শাসনামলে এই অঞ্চলের বাণিজ্যিক এজেন্ট ছিল। তাই স্থানীয় লোকেরা তাদেরকে ব্রিটিশদের দালাল বলে আখ্যায়িত করে। আর ঐখান থেকেই এই স্থানটির দালাল বাজার হিসেবে পরিচিতি লাভ করে। ভারতবর্ষ ভাগ হওয়ার আগ পর্যন্ত জমিদার বংশধররা একাধারে এখানে জমিদারী পরিচালনা করতে থাকেন। পরবর্তীতে নোয়াখালী-লক্ষ্মীপুরের সাম্প্রদায়িক দাঙ্গার সময় তারা এই জমিদার বাড়ি ত্যাগ অন্যত্র চলে যায়। আর এইভাবেই এই জমিদার বংশ ও জমিদারীর সমাপ্তি ঘটে।।

সঠিক অনুচ্ছেদ শিরোনাম কোনটি?
titleA. অবস্থান
titleB. ইতিহাস
titleC. আয়তন
titleD. দর্শনীয় বিষয়
উত্তর: titleB
এমএসসি ক্রুজ প্রতি বছর নভেম্বর থেকে এপ্রিল ডারবান মধ্যে এমএসসি সিনফোনিয়া ঘাঁটি। ২০১৮/২০১৯ থেকে দক্ষিণ আফ্রিকা ক্রুজ ঋতু এমএসসি ক্রুজ ডারবান মধ্যে অনেক বড় এবং নতুন এমএসসি মিউজিক নিযুক্ত করা হবে। অনেক ক্রুজ জাহাজ প্রতিবছর ডারবানের মধ্য দিয়ে অতিক্রম করে, এর মধ্যে বিশ্বের কিছু বড় বড় জাহাজও রয়েছে, যেমন- আরএমএস কুইন মেরি ২। আর ২০০ মিলিয়ন দক্ষিণ আফ্রিকান ডলারের ডারবান ক্রুজ টার্মিনাল নির্মাণের দরপত্রটি কোয়জুলু ক্রুজ টার্মিনাল (পিটি) লিমিটেডকে দেয়া হয়, যা ৭০% মালিকানাধীন এমএসসি ক্রুজ এসএ এবং ৩০% আফ্রিকা আর্মডা কনসোর্টিয়াম দ্বারা। টার্মিনাল যে কোন নির্দিষ্ট সময়ে ২ টি ক্রুজ জাহাজ নোঙর করতে সক্ষম হবে। 

সঠিক অনুচ্ছেদ শিরোনাম কোনটি?
titleA. ক্রুজ টার্মিনাল
titleB. গাড়ি টার্মিনাল
titleC. নৌ ঘাঁটি
titleD. পোর্ট সুবিধাগুলি
উত্তর: titleA
অন্ধ হওয়া সত্ত্বেও ওম আলো থেকে দূরে থাকে। এদের চোখগুলো পশ্চাদবর্তী হলেও এতে অনুভূতি বিদ্যমান। এই চোখগুলো চামড়ার নিচে অবস্থিত এবং সহজে চোখে পড়ে না। গবেষণায় দেখা গেছে যে এদের চামড়াও আলোর প্রতি সংবেদনশীল। শূককীট অবস্থায় এদের চক্ষুগুলি স্বাভাবিক মাপের থাকে, কিন্তু পরিপূর্ণতা খুব শীঘ্রই বন্ধ হয়ে যায় এবং চার মাস বিকাশ লাভের পর ক্ষয় হতে থাকে। প্রোটিয়াসের মস্তিষ্ক গ্রন্থিতে সম্ভবতঃ শারীরবৃত্তিয় প্রক্রিয়ার উপর কোন ধরনের নিয়ন্ত্রণ থাকে। বিশেষ ধরনের কোষের ভিতর মেলানোস্ফোর নামে রঞ্জন পদার্থ থাকার কারণে এদের বহিরাগমণের আলোক-সংবেদনশীলতা আছে।

সঠিক অনুচ্ছেদ শিরোনাম কোনটি?
titleA. যৌনক্রিয়া
titleB. কিমোরিসেপ্টর
titleC. ওম গবেষণার ইতিহাস
titleD. ফটোরিসেপ্টর
উত্তর: titleD
খ্রি-স্রোং-ল্দে-ব্ত্সানের পাঁচজন রাণীই তিব্বতী অভিজাত বংশোদ্ভূত ছিলেন। এঁদের মধ্যে কার্চেনের রাজকুমারী য়ে-শেস-ম্ত্শো-র্গ্যালকে বৌদ্ধগুরু পদ্মসম্ভবকে তার আধ্যাত্মিক সঙ্গী হওয়ার জন্য প্রদান করা হয়। য়ে-শেস-ম্ত্শো-র্গ্যাল পদ্মসম্ভবের শিক্ষা লিখে রাখেন এবং পরবর্তীকালে বৌদ্ধ ধর্ম সম্বন্ধে তিনি জ্ঞানলাভ করেন। খ্রি-স্রোং-ল্দে-ব্ত্সানের অপর এক রাণী বোন ধর্মাবলম্বী ত্সে পোংজা বৌদ্ধ ধর্ম বিরোধী ছিলেন।

সঠিক অনুচ্ছেদ শিরোনাম কোনটি?
titleA. ভারতীয় বৌদ্ধধর্ম
titleB. চীনা বৌদ্ধধর্ম
titleC. পরিবার
titleD. লাসা পরিষদ
উত্তর: titleC
পৃথিবী পৃষ্ঠে পানির প্রাচুর্য হল সেই অনন্য বৈশিষ্ট্য যা সৌর জগতের অন্যান্য গ্রহ থেকে এই "নীল গ্রহটি"কে পৃথক করেছে। পৃথিবীর জলমণ্ডলের মধ্যে বিশেষভাবে অন্তর্ভুক্ত মহাসাগরগুলো, কিন্তু যৌক্তিকভাবে পৃথিবী পৃষ্ঠের সকল পানি জলমণ্ডলের অন্তর্ভুক্ত, এটির মধ্যে রয়েছে ভূমির ভেতর দিকে থাকা সমুদ্র, লেক, নদী এবং এমনকি মাটির নিচের ২,০০০ মিটার নিচে থাকা পানিও এটার অন্তর্ভুক্ত। পৃষ্ঠতলের নিচে থাকা পানির সবচেয়ে গভীরতমটি হল প্রশান্ত মহাসাগরে থাকা মারিয়ানা খাতের চ্যালেঞ্জার ডিপ যার গভীরতা হল ১০,৯১১.৪ মিটার।

মহাসাগরগুলোর অনুমানিক ভর হল প্রায় ১.৩৫ মেট্রিক টন যা মোটামুটি পৃথিবীর মোট ভরের ১/৪৪০০ অংশ। মহাসাগরগুলোর মোট পৃষ্ঠের ক্ষেত্রফল হল ৩.৬১৮ কি.মি. , আর গড় গভীরতা হল ৩৬৮২ মিটার, ফলাফল হিসাবে এটির আয়তন হল ১.৩৩২ কি.মি.। যদি পৃথিবীর সমুদ্র উপকূলের পৃষ্ঠের উচ্চতা সব জায়গায় সমান হত মসৃণ উপগোলকের মত, তাহলে পৃথিবীর মহাসাগরগুলোর গভীরতা হত ২.৭ থেকে ২.৮ কি.মি.

পৃথিবীর মোট পানির প্রায় ৯৭.৫% হল লবণাক্ত; আর বাদবাকি ২.৫% হল মিঠা পানি। বেশিরভাগ মিঠা পানি, প্রায় ৬৮.৭%, উপস্থিত রয়েছে বরফ হিসাবে আইস ক্যাপে এবং হিমবাহ রূপে।

পৃথিবীর মহাসাগরগুলোর গড় লবণাক্ততা হল প্রায় ৩৫ গ্রাম লবণ প্রতি কিলোগ্রাম লবণাক্ত পানিতে (৩.৫% লবণ)। এই লবণের বেশিরভাগ পানিতে সংযুক্ত হয়েছে অগ্ন্যুৎপাতের ঘটনার ফলে বা নির্গত হয়েছে ঠান্ডা আগ্ন্যেয় শীলা থেকে। মহাসাগরগুলি দ্রবীভূত বায়ুমণ্ডলীয় গ্যাসগুলোর একটি আধারও বটে, যেগুলো অত্যন্ত অত্যাবশ্যকীয় বিভিন্ন জলজ জীবন ধারণের জন্য। সাগরের পানি বিশ্বের জলবায়ুর উপর গুরুত্বপূর্ণ প্রভাব রাখে, যেখানে এটি কাজ করে একটি বৃহৎ তাপীয় আধার হিসাবে। মহাসাগরের তাপমাত্রার বণ্টনের ক্ষেত্রে যে কোন পরিবর্তন উল্লেখযোগ্য ভাবে পৃথিবীর জলবায়ুর পরিবর্তন করতে পারে, উদাহারণস্বরূপ এল নিনো।

সঠিক অনুচ্ছেদ শিরোনাম কোনটি?
titleA. উৎপত্তি
titleB. চৌম্বক ক্ষেত্র
titleC. তাপ
titleD. জলমণ্ডল
উত্তর: titleD